wannaphong/clean_thaiwikipedia huggingface dataset:
# ออลยัวร์เบสอาร์บีลองทูอัส
"ออลยัวร์เบสอาร์บีลองทูอัส"  เป็นวลีที่กลายเป็นอินเทอร์เน็ตมีม  เนื่องจากการใช้ภาษาอังกฤษวิบัติ ("อิงริช") ของวลีในฉากคัตซีนของเกม ซีโรวิง สำหรับเซก้า เมก้าไดรฟ์ วลีนี้มีที่มาจากตัวเกมในรุ่นของยุโรป ที่แสดงถึงการแปลจากภาษาญี่ปุ่นเป็นภาษาอังกฤษที่ดูแย่และแปลกกว่ารุ่นญี่ปุ่น

ตัวอย่างประโยคในเกม

 สคริปเดิมในภาษาญี่ปุ่น เกมในรุ่นภาษาอังกฤษ  แปลภาษาญี่ปุ่นตามตัวอักษรแปลเป็นสำนวนแปลเป็นภาษาไทย   Mechanic: Somebody set up us the bomb.  Engineer:  It seems someone planted explosives.Someone planted explosives on our ship.ใครสักคนวางระเบิดบนเรือของเรา   Operator: Main screen turn on.  Communication staff: The "vision" will come to the main screen.A visual is coming on the main screen.ภาพปรากฏขึ้นบนหน้าจอหลัก  CATS: All your base are belong to us.  CATS: With the cooperation of Federation Forces, CATS has taken over all of your bases.With the cooperation of Federation Forces, CATS has taken over all of your bases.ด้วยความร่วมมือกับกองกำลังสหพันธ์, CATS ได้ยึดครองฐานทัพของคุณทั้งหมดแล้ว   CATS: You have no chance to survive make your time. CATS: Treasure what little time remains in your lives.Treasure the little time you have left to live.สะสมเวลาอันเล็กน้อยที่คุณต้องใช้ชีวิตดีกว่า   Captain: Move 'ZIG'.  Captain: I ask of you, ZIG [units]...I'm counting on you, ZIG...เราพึ่งคุณอยู่นะ, ZIG...   Captain: For great justice.  Captain: ...let there be hope for our future....for our survival!...เพื่อความอยู่รอดของเรา!

ดูเพิ่ม
 อิงกลิชแอสชีอิสสโปค (English As She Is Spoke)
 รายชื่อกระแสในอินเทอร์เน็ต

หมายเหตุ
# สตีเวน เอช. อมิค
สตีเวน เอช. อมิค (เกิดเมื่อวันที่ 13 พฤษภาคม ค.ศ. 1947 – เสียชีวิตเมื่อวันที่ 23 มกราคม ค.ศ. 2019) เป็นนักการเมืองชาวอเมริกัน เป็นสมาชิกสภาผู้แทนราษฎรรัฐเดลาแวร์ตั้งแต่วันที่ 13 มกราคม ค.ศ. 1987 จนถึงวันที่ 10 มกราคม ค.ศ. 1995 และเป็นสมาชิกวุฒิสภารัฐเดลาแวร์ ตั้งแต่วันที่ 10 มกราคม ค.ศ. 1995 จนถึงวันที่ 13 มกราคม ค.ศ. 2009
# ราเชล เฮลด์ อีแวนส์
ราเชล เฮลด์ อีแวนส์ (เกิดเมื่อวันที่ 8 มิถุนายน ค.ศ. 1981 ที่รัฐแอละแบมา – เสียชีวิตเมื่อวันที่ 4 พฤษภาคม ค.ศ. 2019) เป็นคอลัมนิสต์ นักเขียนบทความชาวอเมริกัน ตั้งแต่ปี ค.ศ. 2004 จนถึงปี ค.ศ. 2019 หนังสือของเธอซึ่งเผยแพร่ลงในเดอะนิวยอร์กไทม์ ชื่อว่า A Year of Biblical Womanhood

 หนังสือ 

 , republished as
# จีน กราโบสกี
จีน กราโบสกี (เกิดเมื่อวันที่ 1 กันยายน ค.ศ. 1936 – เสียชีวิตเมื่อวันที่ 4 พฤษภาคม ค.ศ. 2001) เป็นนักฟุตบอลมืออาชีพชาวอเมริกัน ตำแหน่งป้องกัน เบอร์ 78 มีผลงานเล่นให้กับบัฟฟาโล บิลล์ร ในปี ค.ศ. 1960
# ฆวน โมราโน
ฆวน โมราโน มาซา (5 ธันวาคม ค.ศ. 1941 – 4 พฤษภาคม ค.ศ. 2018) เป็นนักการเมืองชาวสเปนFallece Juan Morano, exalcalde de León, a los 76 años   เคยเป็นสมาชิกสภาผู้แทนราษฎรระหว่าง ค.ศ. 2004–2015 และเคยเป็นนายกเทศมนตรีนครเลออนระหว่าง ค.ศ. 1979–1987 และระหว่าง ค.ศ. 1989–1995 รวมระยะเวลา 14 ปี

 อ้าอิง
# เค็นเน็ธ เจ. ธอร์เนย์ครอฟต์
เค็นเน็ธ เจ. ธอร์เนย์ครอฟต์ (เกิดเมื่อวันที่ 24 มีนาคม ค.ศ. 1928 – จนถึงวันที่ 4 พฤษภาคม ค.ศ. 2018) เป็นเจ้าหน้าที่กองทัพอากาศแคนาดา เคยเป็นผู้บังคับบัญชาการโนราด ตั้งแต่ปี ค.ศ. 1980 จนถึงปี ค.ศ. 1983  เค็นเน็ธเสียชีวิตเมื่อวันที่ 4 พฤษภาคม ค.ศ. 2018
# อเล็กซานเดอร์ เช็พพัท
อเล็กซานเดอร์ เช็พพัท (เกิดเมื่อวันที่ 16 เมษายน ค.ศ. 1952 – เสียชีวิตเมื่อวันที่ 4 พฤษภาคม ค.ศ. 2018)https://www.nzz.ch/schweiz/berns-frueherer-stadtpraesident-alexander-tschaeppaet-ist-gestorben-ld.1383436 เป็นนักการเมืองชาวสวิตเซอร์แลนด์ สังกัดพรรคสังคมประชาธิปไตย และเคยเป็นสมาชิกสภาแห่งชาติสวิตเซอร์แลนด์ตั้งแต่ปี ค.ศ. 1991 จนถึงปี ค.ศ. 2003 และเป็นอีกครั้่งในปี ค.ศ. 2011 จนถึงปี ค.ศ. 2018 และเคยเป็นผู้ว่าการเมืองเบิร์น ในปี ค.ศ. 2005 จนถึงปี ค.ศ. 2016
# ฮิโรยูกิ อิเกอูจิ
ฮิโรยูกิ อิเกอูจิ (เกิดเมื่อวันที่ 24 พฤศจิกายน ค.ศ. 1976) เป็นนักแสดงชาวญี่ปุ่น มารดาของอิเกอูจิเป็นชาวเอลซาวาดอร์ และบิดาเป็นชาวญี่ปุ่น อิเกอูจิเป็นนักแสดงชาวญี่ปุ่นตั้งแต่ ค.ศ. 1997 จนถึงปัจจุบัน

 ผลงาน 

 ภาพยนตร์ 
 Tokimeki Memorial (1997)
 Dream Studium (1997)
 Blues Harp (1999)
 Charisma (1999)
 Space Travelers (2000)
 Chicken Heart (2002)
 The Boat to Heaven (2003)
 Karaoke Terror (2003)
 Warau Iemon (2004)
 Female (2005)
 Hazard (2005)
 Love My Life (2006)
 Dolphine Blue (2007)
 ยิปมัน เจ้ากังฟูสู้ยิบตา (2008)
 ผ่าคดีลับทีมผ่าตัดบาติสต้า (2008)
 The Handsome Suit (2008)
 Otonari (2009)
 ยามาโต้กู้จักรวาล (2010)
 ศึกอัศวินวัชระถล่มวิหารนรก (2013)
 S The Last Policeman - Recovery of Our Future (2015)
 ใหญ่・ปล้น・ฟัด (2016)
 Manhunt (2017)
 Eating Women (2018)
 The Battle: Roar to Victory (2019)
 Limbo (2021)
 Yaksha: Ruthless Operations (2022), Yoshinobu Ozawa
 Sadako DX (2022), Kenshin
 Lightning Over the Beyond (2022)

 ละครโทรทัศน์ 
 จีทีโอ คุณครูพันธุ์หายาก (1998)
 Beautiful Life (1999)
 Shinsengumi! (2004) - Kusaka Genzui
 Tatta Hitotsu no Koi (2006)
 Sengoku Jieitai: Sekigahara no Tatakai (2006)
 Bambino (2007)
 ยาเอะ ยอดหญิงซะมุไร (2013) - Kajiwara Heima
  HERO 2 (2014)
 จอมโจรปริศนา ยามะเนโกะ (2016) - Katsuaki Inui
 24 เจแปน (2020) - Takumi Nanjō
# พรรคเขมรเป็นกลาง
พรรคเขมรเป็นกลาง (คณบกฺสขฺแมรอพฺยากฺรึต) เป็นพรรคการเมืองในประเทศกัมพูชา มีระบบพรรคการเมืองแบบพหุนิยม มีจุดยืนในทางสายกลาง มีนโยบายที่จะให้ประชาชนได้ประชาธิปไตยอย่างเร่งด่วน มีมุมมองการเมืองที่สร้างความเท่าเทียมกันในสังคม หัวหน้าพรรคคือ Bou Hel และ Ty Chhin
# หลุยส์ ครัมป์
หลุยส์ มอริส ครัมป์ (เกิดเมื่อวันที่ 21 พฤษภาคม ค.ศ. 1916 – เสียชีวิตเมื่อวันที่ 6 เมษายน ค.ศ. 2019) เป็นนักการเมืองชาวอเมริกันจากรัฐเท็กซัส Louis M. Crump's obituaryนอกจากนี้ยังเป็นทนายความอีกด้วย ครัมป์เคยเป็นวุฒิสภารัฐเท็กซัสในปี ค.ศ. 1959 จนถึงปี ค.ศ. 1967 สังกัดพรรคเดโมแครต
# จีดีแอนด์ท็อป
จีดี&ท็อป  เป็นดูโอสัญชาติเกาหลีใต้ที่ก่อตั้งโดยวายจีเอนเตอร์เทนเมนต์ ในปี2010 ประกอบด้วยสมาชิกคือ ท็อป, จี-ดรากอน แร็ปเปอร์ของวงบิกแบง

ประวัติ

สมาชิก
ท็อป/ ชเว ซึงฮยอน Choe Seung-hyeon 최승현 
จี-ดรากอน/ ควอน จียง  Kwon Ji-yong 권지용

ผลงาน

รางวัลและการเสนอชื่อเข้าชิง
 ปี รางวัล แนว ผล2011Melon Music Awardsแร็ป/ฮิปฮอป
# การออกกำลังกายไม่ใช้ออกซิเจน
การออกกำลังกายไม่ใช้ออกซิเจน  เป็นการออกกำลังกายที่หนักพอให้เกิดแลกเตต นักกีฬาใช้การออกกำลังกายดังกล่าวในกีฬาที่ไม่ใช้ความทนทาน (non-endurance sport) เพื่อส่งเสริมความแข็งแรง ความเร็วและพละกำลัง และนักเพาะกายใช้เพื่อสร้างมวลกล้ามเนื้อ ระบบพลังงานกล้ามเนื้อที่ฝึกโดยใช้การออกกำลังกายไม่ใช้ออกซิเจนพัฒนาขึ้นแตกต่างจากการออกกำลังกายใช้ออกซิเจน นำไปสู่สมรรถภาพที่เพิ่มขึ้นในระยะสั้น กิจกรรมที่มีความหนักสูง ซึ่งกินเวลาหลักวินาทีจนถึง 2 นาที

 เมแทบอลิซึม 
เมแทบอลิซึมไม่ใช้ออกซิเจนเป็นส่วนตามธรรมชาติของการใช้พลังงานเมแทบอลิซึมทั้งร่างกายอย่างหนึ่ง  กล้ามเนื้อกระตุกเร็ว (แยกกับกล้ามเนื้อกระตุกช้า) ทำงานโดยใช้ระบบเมแทบอลิซึมไม่ใช้ออกซิเจน ทำให้การเรียกใช้เส้นใยกล้ามเนื้อแบบกระตุกเร็วนำไปสู่การใช้พลังงานไม่ใช้ออกซิเจนเพิ่มขึ้น การออกกำลังกายหนักที่กินเวลาตั้งแต่ 4 นาทีขึ้นไป (เช่น การวิ่ง 1 ไมล์) อาจมีองค์ประกอบการใช้พลังงานไม่ใช้ออกซิเจนอยู่ สำหรับการฝึกแบบคาบความเข้มสูง แม้ยึดการออกกำลังการใช้ออกซิเจนอย่างการวิ่ง ปั่นจักรยานและพายเรือ แต่ที่สุดแล้วจะกลายเป็นไม่ใช้ออกซิเจนเมื่อออกกำลังกายขณะมีอัตราหัวใจเต้นเกิน 90% ของอัตราหัวใจเต้นสูงสุด การใช้พลังงานไม่ใช้ออกซิเจนสามารถบอกปริมาณได้แม่นยำยาก แม้มีวิธีการที่สมเหตุผลหลายวิธีคะเนองค์ประกอบไม่ใช้ออกซิเจนเพื่อออกกำลังกายอยู่

ในทางกลับกัน การออกกำลังกายใช้ออกซิเจนได้แก่กิจกรรมความหนักน้อยกว่าที่ออกเป็นระยะเวลานาน กิจกรรมอย่างการเดิน จ็อกกิง พายเรือและปั่นจักรยานต้องอาศัยออกซิเจนปริมาณมากเพื่อก่อกำเนิดพลังงานที่จำเป็นต่อการออกกำลังกายเป็นเวลานาน (คือ การใช้พลังงานใช้ออกซิเจน) ในกีฬาที่ต้องอาศัยการออกกำลังกายปล่อยพลังสั้นซ้ำ ๆ ระบบไม่ใช้ออกซิเจนจะทำให้กล้ามเนื้อฟื้นตัวสำหรับการปล่อยพลังครั้งถัดไป ฉะนั้น การฝึกสำหรับกีฬาหลายชนิดจึงต้องการให้มีการพัฬนาระบบการผลิตพลังงานทั้งสองแบบ 

ระบบพลังงานไม่ใช้ออกซิเจนสองประเภท ได้แก่ 1) ฟอสเฟตพลังงานสูง อะดีโนซีนไตรฟอสเฟต และครีเอตีนฟอสเฟต และ 2) ไกลโคไลซิสไม่ใช้ออกซิเจน อย่างแรกเรียก ไม่ใช้ออกซิเจนแบบไม่มีแล็กติก (alactic anaerobic) และอย่างหลังเรียก ไม่ใช้ออกซิเจนแบบมีแลคติก (lactic anaerobic)Robert Donatelli, Sports-specific Rehabilitation, p. 40, Elsevier, 2007 . ฟอสเฟตพลังงานสูงถูกเก็บไว้ปริมาณจำกัดภายในเซลล์กล้ามเนื้อ ไกลโคไลซิสไม่ใช้ออกซิเจนใช้กลูโคส (และ ไกลโคเจน) อย่างเดียวเป็นเชื้อเพลิงในกรณีที่ไม่มีออกซิเจนหรือโดยเฉพาะอย่างยิ่งเมื่อต้องการ ATP ในอัตราสูงกว่าเมแทบอลิซึมใช้ออกซิเจน ผลของการสลายกลูโคสอย่างรวดเร็วได้แก่การเกิดกรดแล็กติก (หรือจะกล่าวให้เหมาะสมมากขึ้น เป็นแลกเตต คู่เบสของกรดแล็กติก ที่ระดับ pH ชีวภาพ) การออกกำลังกายที่กินเวลาถึงประมาณ 30 วินาทีอาศัยระบบฟอสฟาเจน ATP-CP แบบแรก เกินจากนี้ระบบเมแทบอลิซึมที่อาศัยไกลโคไลซิสทั้งแบบใช้ออกซิเจนและไม่ใช้ออกซิเจนจะมีบทบาทนำ 

แล็กเตต ผลพลอยได้จากไกลโคไลซิสไม่ใช้ออกซิเจน เดิมคิดกันว่ามีผลเสียต่อการทำหน้าที่ของกล้ามเนื้อ แต่ผลดูเหมือนน่าจะเกิดขึ้นเฉพาะเมื่อระดับแล็กเตตสูงมากเท่านั้น ระดับแล็กเตตที่สูงเป็นเพียงการเปลี่ยนแปลงหนึ่งในการเปลี่ยนแปลงหลาย ๆ อย่างที่เกิดขึ้นในและรอบเซลล์กล้ามเนื้อระหว่างการออกกำลังกายอย่างหนักซึ่งสามารถนำไปสู่อาการล้าได้ อาการล้า ซึ่งเป็นกล้ามเนื้อล้มเหลว เป็นหัวข้อที่ซับซ้อน ความเข้มข้นของแล็กเตตในกล้ามเนื้อและเลือดที่สูงเป็นผลลัพธ์ตามธรรมชาติของการออกแรงทุกอย่าง ประสิทธิภาพของกิจกรรมไม่ใช้ออกซิเจนสามารถพัฒนาได้ด้วยการฝึก
# พยาธิเส้นด้าย
พยาธิเส้นด้าย  เป็นหนอนตัวกลมที่เป็นปรสิตก่อโรคในมนุษย์ ตัวเต็มวัยของพยาธิอาศัยอยู่ในชั้นเยื่อเมือกของลำไส้เล็ก ศัพท์ทางการแพทย์เรียกโรคที่เกิดจากการติดเชื้อพยาธิเส้นด้ายว่า Strongyloidiasis

วงจรชีวิต

วงจรชีวิตของพยาธิเส้นด้ายซับซ้อนกว่าพยาธิตัวกลมส่วนใหญ่ พยาธิเส้นด้ายสามารถออกลูกออกหลานและเพิ่มจำนวนในคนได้

ตัวอ่อนพยาธิในดินไชเข้าผิวหนัง ตัวอ่อนพยาธิบางตัวเข้าเส้นเลือดดำและผ่านไปในกระแสเลือดไปยังปอดและเข้าไปในถุงลม ต่อมาถูกไอและกลืนลงไปในทางเดินอาหาร กลายเป็นตัวเต็มวัยอยู่ในชั้นเยื่อเมือกของลำไส้เล็กและออกไข่ซึ่งฟักออกมาเป็นตัวอ่อน พยาธิเส้นด้ายจึงทำให้เกิดอาการทั้งระบบทางเดินอาหารและระบบหายใจ ตัวอ่อนพยาธิสามารถไชชั้นเยื่อเมือกของลำไส้เล็กหรือผิวหนังรอบรูทวารและทำให้เกิดการติดเชื้อซ้ำ โดยพยาธิผ่านไปทางเดิมคือไปปอด หลอดลม คอหอย และลำไส้เล็กซึ่งกลายเป็นตัวเต็มวัย พยาธิเส้นด้ายจึงสามารถเพิ่มจำนวนในคนได้เรื่อยๆ

อาการ
หลายคนที่ติดเชื้อไม่มีอาการในช่วงแรก อาการได้แก่ผิวหนังอักเสบ: บวม คัน เห็นรอยไชของพยาธิ และ เลือดออกเล็กน้อยบริเวณผิวหนังที่พยาธิไชเข้ามา ถ้าพยาธิไปถึงปอด อาจรู้สึกแสบร้อนที่หน้าอก และอาจมีเสียงหวีดและไอ รวมทั้งอาการคล้ายโรคปอดบวม (Löffler's syndrome) เมื่อพยาธิมาถึงและรุกรานลำไส้เล็กจะทำให้ปวดแสบปวดร้อน มีการทำลายเนื้อเยื่อ เกิดภาวะพิษเหตุติดเชื้อ และเกิดแผล อุจจาระอาจมีเมือกสีเหลืองและมีกลิ่นเฉพาะ อาจมีอาการท้องเสียเรื้อรังได้

การติดเชื้อจะเป็นแบบค่อยเป็นค่อยไปในคนภูมิคุ้มกันดี แต่ในคนที่ภูมิคุ้มกันบกพร่อง พยาธิจะเพิ่มจำนวนอย่างรวดเร็วและแพร่กระจายทั่วร่างกายเนื่องจากพยาธิเส้นด้ายสามารถสืบพันธุ์และให้กำเนิดลูกหลานในมนุษย์ได้ ถ้าแพร่กระจายแล้วอัตราการเสียชีวิตสูงได้ถึง 90%
# พยาธิตืดหนู
พยาธิตืดหนู  เป็นพยาธิตัวตืด มีไข่และปล้องใหญ่กว่าพยาธิตืดแคระ (Hymenolepis nana) เล็กน้อย  พยาธิตืดหนูติดเชื้อในสัตว์เลี้ยงลูกด้วยนมโดยผ่านแมลง

พยาธิตืดหนูพบได้ทั่วโลกแต่มีรายงานผู้ติดเชื้อเพียงไม่กี่ร้อยคนLo CT, Ayele Y, Birrie H. Helminth and snail survey in Harerge region of Ethiopia with special reference to Schistosomiasis. Ethiop Med J 1989;27:73-83.McMillan B, Kelly A, Walkar JC. Prevalence of Hymenolepis diminuta infection in man in the New Guinea Highlands. Trop Geogr Med 1971;23:390-2.Mercado R, Arias B. Infections by Taenia sp and other intestinal cestodos in patients of consultorios hospitals and the public sector north of Santiago de Chile (1985–1995). Bol Chil Parasitol 1995:50:80-3. มีรายงานผู้ติดเชื้อน้อยในประเทศออสเตรเลีย สหรัฐอเมริกา สเปน และอิตาลี แต่ในประเทศอย่างเช่น มาเลเซีย ไทย จาเมกา อินโดนีเซีย มีจำนวนผู้ติดเชื้อที่มากกว่าTena D, Pιrez Simón M, Gimeno C, Pιrez Pomata MT, Illescas S, Amondarain I, et al. Human infection with  Hymenolepis diminuta : Case report from Spain. J Clin Microbiol 1998;36:2375-6.Marangi M, Zechini B, Fileti A, Quaranta G, Aceti A. Hymenolepis diminuta infection in a child living in the urban area of Rome, Italy. J Clin Microbiol 2003;41:3994-5.Kan SK, Kok RT, Marto S, Thomas I , Teo WW. The first report in Hymenolepis diminuta infection in Sabah, Malaysia. Trans R Soc Trop Med Hyg 1981;75:609.

 วงจรชีวิต 

วงจรเริ่มจากสัตว์ขาปล้องกินไข่ ไข่พัฒนาเป็น cysticercoid  สัตว์ฟันแทะติดเชื้อโดยการกินสัตว์ขาปล้องจำพวกหมัด ผีเสื้อ และด้วง มนุษย์โดยเฉพาะเด็กสามารถกินสัตว์ขาปล้องและติดเชื้อได้เช่นเดียวกัน พยาธิโตเป็นตัวเต็มวัยและออกไข่ปนมากับอุจจาระ สัตว์ฟันแทะโดยเฉพาะหนูเป็นแหล่งกักเก็บพยาธิชนิดนี้ 

 การก่อโรคในมนุษย์ 

การติดเชื้อมักไม่มีอาการ อาจมีอาการปวดท้อง คัน อีโอซิโนฟิลสูงได้
# ไชนอาคม
อาคม เป็นหมู่คัมภีร์ในศาสนาเชนอันแต่งขึ้นโดยเรียบเรียงจากโอวาทขององค์ตีรถังกร โอวาทที่เทศนาที่ในสมวสรณะ (Samavasarana) เรียกว่า "ศรุตญาณ" (Śhrut Jnāna) และประกอบไปด้วย 11 อังคะ 14 ปุรวะ  ส่วนโอวาทที่จดบันทึกโดยคณะธร (Ganadhara) ประกอบด้วย 12 อังคะ สื่อโดยใช้ภาพของต้นไม้ที่มี 12 กิ่ง โอวาทต่าง ๆ เหล่านี้รวมกันเป็นมูลบทของ เศวตามพรไชนอาคม ซึ่งเป็นคัมภีร์หลักในนิกายเศวตามพร และเชื่อกันว่ามีสืบทอดกันมาจากพระอาทินาถ ตีรถังกรองค์แรกของจักรวาลนี้ คัมภีร์ไชนอาคมฉบับที่เก่าแก่ที่สุดที่พบหลักฐานจารึกด้วยภาษาปรากฤต คำว่า "อาคม" นั้นเป็นคำสันสกฤตที่แสดงให้เห็นว่าหลักคำสอนต่าง ๆ จะมาถึงผ่านทางการสืบทอดทางเชื้อสายของเหล่าคุรุที่เป็นที่เคารพ 

สำหรับศาสนิกชนของเชนเชื่อกันว่าคัมภีร์ไชนอาคมนี้บันทึกโอวาทคำต่อคำอย่างตรงตัวของพระมหาวีระและตีรถังกรต่าง ๆ และมีลักษณะที่ ไม่มีจุดเริ่มต้น ไม่มีที่สิ้นสุด และเป็นจริงเสมอแก้ไขไม่ได้
# พยาธิตืดแคระ
พยาธิตืดแคระ  เป็นพยาธิตัวตืดที่ติดเชื้อในมนุษย์โดยเฉพาะในเด็ก พยาธิตืดแคระพบได้ทั่วโลกแต่พบมากที่สุดในเขตอบอุ่น

 วงจรชีวิต 

thumb|วงจรชีวิตของ Hymenolepis nana|right|300px

การติดเชื้อส่วนใหญ่เกิดจากการได้รับไข่ที่อยู่ในอุจจาระของผู้ติดเชื้อคนอื่นซึ่งปนเปื้อนในอาหาร ไข่ฟักและพัฒนาเป็นตัวเต็มวัยในลำไส้เล็ก นอกจากนี้การติดเชื้อยังสามารถติดผ่านการกินด้วงหรือหมัดได้ด้วย 

ตัวเต็มวัยออกไข่ในลำไส้เล็กปนมากับอุจจาระ นอกจากนี้ไข่ยังสามารถฟักตัวเป็นตัวอ่อนและเจริญเป็นตัวเต็มวัยได้โดยที่ไม่ต้องออกจากร่างกายคน

 การก่อโรค 

การติดเชื้อเล็กน้อย:
ไม่มีอาการ
การติดเชื้อหนัก: 
การอักเสบในลำไส้
ท้องเสีย
ปวดท้อง
คลื่นไส้
อ่อนแรง
เบื่ออาหาร

สำหรับเด็ก:
ปวดหัว
คันก้น
นอนไม่หลับ
# พยาธิตืดหมู
พยาธิตืดหมู  เป็นพยาธิตัวตืดที่พบได้ทั่วโลก มักติดเชื้อในลำไส้จากการกินหมูดิบ ตัวเต็มวัยมีลำตัวแบนคล้ายริบบิ้น มีสีขาว ยาว 2 ถึง 3 เมตรหรือมากกว่า พยาธิดำเนินชีวิตครบวงจรในคนซึ่งเป็นโฮสต์จำเพาะ (definitive host) และหมูเป็นโฮสต์ตัวกลาง (intermediate host) หมูติดเชื้อโดยกินอาหารที่ปนเปื้อนอุจจาระมนุษย์ซึ่งได้รับไข่พยาธิและไข่โตเป็นซีสต์ในกล้ามเนื้อหมู มนุษย์ติดโดยการกินหมูที่ปรุงไม่สุกที่มีซีสต์และซีสต์เจริญเป็นตัวเต็มวัยในลำไส้เล็กBiology. (2013, January 10). Retrieved from https://www.cdc.gov/parasites/taeniasis/biology.html

การติดเชื้อจากการกินหมูดิบมักไม่มีอาการ อาจมีอาการได้แก่ ปวดท้อง คลื่นไส้ ท้องเสีย ท้องผูก ซึ่งอาการจะเกิดเมื่อพยาธิเจริญเป็นตัวเต็มวัยคือหลังจากกินหมูดิบประมาณ 8 สัปดาห์ ส่วนการติดเชื้อจากการดื่มน้ำที่ปนเปื้อนอุจจาระจะได้รับไข่พยาธิทำให้เกิดภาวะแทรกซ้อนเรียกว่า Cysticercosis ซึ่งอันตรายที่สุดหากเกิดซีสต์ในสมอง

การวินิจฉัยมักทำโดยตรวจหาไข่พยาธิในอุจจาระ สำหรับ Cysticercosis จะใช้ computed tomography และ nuclear magnetic resonance นอกจากนี้อาจใช้การตรวจเลือดเพื่อหาแอนติบอดี

thumb|right|วงจรชีวิตของ T. solium
# พยาธิตืดปลา
พยาธิตืดปลา  เป็นพยาธิตัวตืดที่ก่อโรคในมนุษย์จากการกินปลาที่ปรุงไม่สุก ศัพท์ทางการแพทย์เรียกโรคที่เกิดจากการติดเชื้อพยาธิตืดปลาว่า Diphyllobothriasis สปีชีส์หลักของพยาธิกลุ่มนี้คือ Diphyllobothrium latum

อาการ
การติดเชื้อมักมีอาการเล็กน้อย ได้แก่ ท้องเสีย ปวดท้อง อาเจียน น้ำหนักลด อ่อนล้า ท้องผูก และรู้สึกไม่สบาย ผู้ติดเชื้อประมาณสี่ในห้าไม่มีอาการ การติดเชื้ออาจคงอยู่หลายปีโดยไม่ถูกตรวจพบ ผู้ติดเชื้อส่วนน้อยอาจเกิดอาการขาดวิตามิน B12อย่างรุนแรงเนื่องจากพยาธิดูดซึมวิตามิน B12 ที่คนกินเข้าไป 80% หรือมากกว่า ทำให้เกิดโลหิตจางชนิด Megaloblastic anemiaJohn, David T. and Petri, William A. (2006) นอกจากนี้ยังสามารถทำให้เกิดอาการทางระบบประสาทจากการสูญเสียไมอีลิน (subacute combined degeneration of spinal cord) การติดเชื้อจะต้องนานเป็นเวลาหลายปีกว่าที่วิตามิน B-12 ในร่างกายจะลดลงจนถึงระดับที่เกิดอาการทางระบบประสาท
# พยาธิตืดวัว
พยาธิตืดวัว  เป็นพยาธิตัวตืดที่ติดเชื้อในลำไส้มนุษย์ วัวเป็นโฮสต์ตัวกลาง (Intermediate host) ซึ่งมีการพัฒนาตัวอ่อน ในขณะที่คนเป็นโฮสต์จำเพาะ (Definitive host) ซึ่งเป็นที่อยู่ของตัวเต็มวัยของพยาธิ พยาธิตืดวัวพบได้ทั่วโลก พบมากใน แอฟริกา ยุโรป เอเชียตะวันออกเฉียงใต้ เอเชียใต้ และละตินอเมริกา. คนติดเชื้อโดยการกินเนื้อวัวดิบหรือปรุงไม่สุกที่มีซีสต์ตัวอ่อนอยู่ พยาธิตืดวัวเป็นกะเทย โดยแต่ละปล้องมีทั้งอวัยวะสืบพันธุ์เพศผู้และเมีย ไข่พยาธิออกมากับอุจจาระคน และวัวกินอาหารที่ปนเปื้อนไข่พยาธิ ไข่พยาธิกลายเป็นซีสต์ในกล้ามเนื้อ ตับ และปอดของวัว

พยาธิตืดวัวมีลักษณะคล้ายพยาธิตืดหมูทั้งในด้านโครงสร้างและชีววิทยา แต่พยาธิตืดวัวมีขนาดใหญ่และยาวกว่า จำนวนปล้องมากกว่า อัณฑะมากกว่า และมดลูกแตกแขนงมากกว่า นอกจากนี้พยาธิตืดวัวไม่มี scolex พยาธิตืดวัวก่อโรคในลำไส้เท่านั้น ไม่ทำให้เกิด cysticercosis การติดเชื้อพยาธิตืดวัวมักไม่เป็นอันตรายและมักไม่มีอาการ
# สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ  หรือ สอวช. หน่วยงานของรัฐ มีฐานะเป็นนิติบุคคล ทำหน้าที่สำนักงานเลขานุการของสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ มีวัตถุประสงค์เพื่อส่งเสริมและสนับสนุนให้เกิดการพัฒนาและบูรณาการด้านการอุดมศึกษา วิทยาศาสตร์ วิจัยและนวัตกรรม เพื่อให้เกิดประโยชน์ในการผลิตและพัฒนากำลังคนของประเทศให้สามารถตอบสนองต่อความต้องการของประเทศ และสร้างขีดความสามารถในการแข่งขันระดับโลกได้ โดยใช้การวิจัยและนวัตกรรมในการขับเคลื่อนประเทศ พัฒนาเศรษฐกิจ ชุมชน และสังคม รวมทั้งสนับสนุนการนำผลงานวิจัยและนวัตกรรมที่สำเร็จแล้วไปสู่การผลิตที่ได้มาตรฐานเพื่อใช้ประโยชน์ในภาคการเกษตร ภาคอุตสาหกรรม และภาคบริการ

 ประวัติ 
สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ จัดตั้งขึ้นเมื่อวันพฤหัสบดีที่ 2 พฤษภาคม พ.ศ. 2562 ตามมาตรา ๒๑ แห่ง พระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. ๒๕๖๒ โดยแปรสภาพมาจากสำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ หรือ สวทน. ที่ถูกยุบเลิกไป พระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. ๒๕๖๒  โดยมี ดร. กิติพงค์ พร้อมวงค์ เลขาธิการ สวทน. คนสุดท้ายเป็นผู้อำนวยการ สอวช. คนแรก

 อำนาจและหน้าที่ 
ตามมาตรา ๒๒ สอวช. มีอำนาจและหน้าที่ดังต่อไปนี้

(๑) รับผิดชอบงานวิชาการและงานธุรการ รวมถึงสนับสนุนและอำนวยความสะดวกให้การปฏิบัติหน้าที่ของสภานโยบาย คณะกรรมการ คณะกรรมการพิเศษเฉพาะเรื่อง และคณะอนุกรรมการเป็นไปอย่างมีประสิทธิภาพ

(๒) เสนอความเห็นต่อสภานโยบายเกี่ยวกับนโยบาย ยุทธศาสตร์ แผนด้านการอุดมศึกษา และแผนด้านวิทยาศาสตร์ วิจัยและนวัตกรรมของประเทศที่สอดคล้องกับยุทธศาสตร์ชาติ แผนแม่บทและแผนอื่น รวมทั้งนโยบายของรัฐบาล

(๓) เสนอความเห็นต่อสภานโยบายเกี่ยวกับกรอบวงเงินงบประมาณประจำปีด้านการอุดมศึกษา และด้านวิทยาศาสตร์ วิจัยและนวัตกรรมของประเทศ รวมทั้งระบบการจัดสรรและบริหารงบประมาณแบบบูรณาการที่มุ่งผลสัมฤทธิ์ให้สอดคล้องกับนโยบาย ยุทธศาสตร์และแผนตามมาตรา ๑๑ (๑)

(๔) เสนอความเห็นต่อสภานโยบายเกี่ยวกับการเร่งรัดและติดตามให้มีการเสนอหรือการปรับปรุงกฎหมาย กฎ ระเบียบ หรือ ข้อบังคับที่เกี่ยวข้องกับการอุดมศึกษา วิทยาศาสตร์ วิจัยและนวัตกรรม

(๕) สนับสนุนการดำเนินการ การติดตามและประเมินผลของคณะกรรมการพิเศษเฉพาะเรื่องตามมาตรา ๑๘

(๖) ประสานงานให้มีการจัดทำ บูรณาการ และเชื่อมโยงฐานข้อมูลการอุดมศึกษา ฐานข้อมูลมาตรฐานการอุดมศึกษา และฐานข้อมูลด้านวิทยาศาสตร์ วิจัยและนวัตกรรม รวมทั้งสามารถเข้าถึงฐานข้อมูลดังกล่าวเพื่อใช้ประโยชน์ในการวิเคราะห์ สังเคราะห์ข้อมูล ประกอบการพิจารณากำหนดนโยบาย ทิศทาง และการจัดสรรงบประมาณในการพัฒนาการอุดมศึกษา และการวิจัยและนวัตกรรม ตลอดจนเปิดเผยข้อมูลและผลการวิเคราะห์ สังเคราะห์ต่อสาธารณชนตามประกาศมาตรา ๑๑ (๗)

(๗) ประสานงานและให้ความร่วมมือกับส่วนราชการอื่น หน่วยงานของรัฐ หน่วยงานภาคเอกชน ทั้งในประเทศและต่างประเทศที่เกี่ยวข้องกับการอุดมศึกษา วิทยาศาสตร์ วิจัยและนวัตกรรม

(๘) จัดทำรายงานประจำปีของสภานโยบายตามมาตรา ๑๑ (๑๐)

(๙) ปฏิบัติหน้าที่อื่นตามที่บัญญัติไว้ในพระราชบัญญัตินี้หรือกฎหมายอื่น หรือตามที่นายกรัฐมนตรี รัฐมนตรี สภานโยบาย หรือคณะกรรมการอำนวยการ สอวช. มอบหมาย

 รายนามผู้อำนวยการ 
 ลำดับ  ชื่อ  ตำแหน่ง  หมายเหตุ 1 ดร. กิติพงค์ พร้อมวงค์ 2 พฤษภาคม 2562 - 30 พฤษภาคม 2567 เลขาธิการ สวทน. คนสุดท้าย2ดร. สุรชัย สถิตคุณารัตน์28 ตุลาคม 2567 - ปัจจุบัน
# แตร์ป
แตร์ป  เป็นเนินดินที่มนุษย์ก่อขึ้นที่พบในที่ราบยุโรปเหนือ ซึ่งใช้เพื่อให้ที่ปลอดภัยระหว่างน้ำขึ้นจากพายุ น้ำขึ้นสูง และทะเลหรือแม่น้ำเอ่อท่วม มีคำอื่นที่ใช้เรียกหลายคำ ทั้ง wierde, woerd, warf, warft, werf, wurt หรือ værft ซึ่งสะท้อนสำเนียงท้องถ่ินของภูมิภาคยุโรปเหนือ ส่วนในภาษาอังกฤษ นิยมใช้คำว่า terp มากที่สุด

เนินดินเหล่านี้พบในส่วนชายฝั่งของประเทศเนเธอร์แลนด์ ส่วนใต้ของประเทศเดนมาร์กและในประเทศเยอรมนี ซึ่งน้ำอุทกภัยรบกวนชีวิตประจำวัน นอกจากนี้ยังพบในลุ่มแม่น้ำไรน์และแม่น้ำเมิซในภาคกลางของประเทศเนเธอร์แลนด์
# รักนี้บุญรักษา
รักนี้บุญรักษา เรื่องย่อละคร รักนี้บุญรักษา (ช่อง 7 สี)thairath.co.th เป็นละครโทรทัศน์ และละครซิทคอมอารมณ์ดี แนวโรแมนติก, คอมเมดี้เรื่องย่อละคร “รักนี้บุญรักษา” (Love Bless You)”daradaily.com ออกอากาศเป็นละครโทรทัศน์ครั้งแรกเมื่อในปี พ.ศ. 2562"เมฆ" ประกบนางเอกใหม่ "ตังเม" "รักนี้บุญรักษา" ซิทคอมน้ำดีมีธรรมะthairath.co.th ออกอากาศทางสถานีโทรทัศน์สีกองทัพบกช่อง 7 ผลิตโดย บริษัท เฮาส์ ออฟ มรรค จำกัด ผู้จัดละครโดย สันติสุข พรหมศิริผู้จัดฯ หนุ่ม-สันติสุข นำนักแสดง “รักนี้บุญรักษา” ร่วมกันทำบุญnewplus.co.th จากบทประพันธ์และบทโทรทัศน์ของ จอมใจ, ชัยรัตน์ กำกับการแสดงโดย ภูมิภัทร สังวาลย์วรกุล นำแสดงโดย จุติ จำเริญเกตุประทีป, เมธาวี ธีรลีกุล, สันติราษฎร์ กุลนพเกียรติ, พศุฑย์ พงศ์พศุตม์, พสธร ทรงถาวรทวี, ญดา สุวรรณปัฏนะ, อาทิตยา ทองวิชิต เริ่มออกอากาศวันที่ 6 เมษายน พ.ศ. 2562ซิทคอม'รักนี้บุญรักษา' (Love Bless You) เริ่มตอนแรก!! วันเสาร์ที่ 6 เมษายน 2562naewna.com และออกอากาศตอนสุดท้ายเมื่อวันเสาร์ที่ 15 มิถุนายน พ.ศ. 2562

รายชื่อนักแสดง
 บทบาท  นักแสดงหลักบุญ ภาวนาดี   จุติ จำเริญเกตุประทีปชมจันทร์   เมธาวี ธีรลีกุลมาร์ค  สันติราษฎร์ กุลนพเกียรติปิ๊งปิ๊ง ญดา สุวรรณปัฏนะสุด  พศุฑย์ พงศ์พศุตม์พีท  พสธร ทรงถาวรทวีน้ำวน อาทิตยา ทองวิชิต บทบาท  นักแสดงสมทบอาแจ่ม สันติสุข พรหมศิริยายบัว วิยะดา อุมารินทร์ช้างเผือกณัฏฐพงษ์ สมรรคเสวี รักชาติ ณภัทร ชุ่มจิตตรียิ่งชีพ ธนากร คงเจริญ บทบาท  นักแสดงรับเชิญ จ๊าบ แซ็ค ชุมแพ ฌอห์น คมกฤษณ์ ดวงสุวรรณ์ อลิส กัญญารัตน์ พงศ์กัมปนาทป้าชุลี ดรุณี สุทธิพิทักษ์ คุณตาลีโอนาโด้  /  คุณตาสุดหล่อ  แอนนา ชวนชื่นพ่อของน้ำวน  วิทยา เจตะภัยเข้ม เฉลิมศักดิ์ แย้มขะมังหลวงพ่อ หยอง ลูกหยีเจ๊เล้งดารณีนุช ปสุตนาวิน